详情
《蓦山溪》
作者: 无名氏江南春信,已过长安路。柳眼尚贪眠,又争知、先传春去。东风漏泄,休更垂杨,深雪里,一枝开,谁占先春处。当时马上,回首曾凝顾。水浅月黄昏,倚琼枝、谁家亭户。一声羌管,遗恨到如今,凭栏处,赏花时,莫使花轻负。...详情
《梅花引》
作者: 无名氏园林静。萧索景。寒梅漏泄东君信。探春回。探春回。四时却被,伊家苦相催。江村畔。开烂熳。看看又近年光晚。绽芬芳。喷清香。寿阳宫里,爱学靓梳妆。夭桃红杏夸颜色。争似情怀雪中拆。冒严寒。冒严寒。游蜂戏蝶,莫作等闲看。故人别後知何处。春色岭头逢驿使。赠新诗。折高枝。楼上一声,羌管不须吹。...详情
《望远行》
作者: 无名氏重阴未解,又早是、年时梅花争绽。暗香浮动,疏影横斜,月淡水清亭院。好是前村,雪里一枝开处,昨夜东风布暖。动行人、多少离愁肠断。凝恋。天赋自然雅态,似寿阳、初匀粉面。故人折赠,欣逢驿使,只恐陇头春晚。寄与高楼,休学龙吟三弄,留取琼花烂熳。正有人、同倚阑干争看。...详情
《喜迁莺》
作者: 无名氏南枝向暖。乍秀出庾岭,梅英初吐。玉颊轻匀,琼腮微抹,姑射冰容相许。几回立马凝伫,影映寒光霜妒。尽占,在百花头上,严冬独步。芳华春意早,昨夜一番,雪里开无数。万蕊千梢,铅堆粉污,总是化工偏赋。月明暗香浮动,休使龙吟声苦。且留取。待时时,频倚阑干重顾。...详情
《喜迁莺》
作者: 无名氏腊残春未。正候馆梅开,墙阴雪里。冷艳凝寒,孤根回暖,昨夜一枝春至。素苞暗香浮动,别有风流标致。谢池月,最相宜,疏影横斜临水。谁为。传驿骑。陇上故人,不见今千里。寄与东君,徒教知人,别後岁寒清意。乱山万叠何在,但有飞云天际。故园好,早归来,休恋繁桃李。...详情
《锦堂春・锦堂春慢》
作者: 无名氏腊雪初晴,冰销凝泮,寻幽闲赏名园。时向长亭登眺,倚遍朱阑。拂面严风冻薄,满阶前、霜叶声乾。见小台深处,数叶江梅,漏泄春权。百花休恨开晚,奈韶华瞬息,常放教先。非是东君私语,和煦恩偏。欲寄江南音耗,念故人、隔阔云烟。一枝赠春色,待把金刀,翦倩人传。...详情
《选冠子》
作者: 无名氏庾岭烟光,江南风景,冷落岁寒庭院。疏林万木冻折,孤根独犯,晓霜回暖。萼点胭脂,粉凝芳叶,依稀几枝初绽。上层楼、月夜凭阑,风送暗香清远。嗟往昔、汉妃临鸾,新妆才饰,艳绝人间金钿。东君信息,造化工夫,却笑众葩开晚。若是芳菲迅速,终与和羹,凤池仙馆。愿楼头、羌笛休吹,免使为花肠断。...详情
《鹧鸪天》
作者: 无名氏梦草池塘春意回。巧传消息是寒梅。北枝休羡南枝暖,凭仗东风次第开。酥点萼,粉匀腮。未攀已得好香来。西邻且莫吹羌笛,留待行春把酒杯。...详情
《浣溪沙》
作者: 无名氏梅粉初娇拟嫩腮。一枝春信腊前开。玉英珠颗傍妆台。明月泛将疏影去,暗香疑是那人来。消魂独自立空阶。...详情